《车遥遥》
清代·蒋季锡

车遥遥，挥驽马。红尘扑面金铃迟，鞭呼恃有驱车者。

路旁杨柳藏驿楼，十里五里行不留。蒙山之阳泗水北，石路险涩程途忧。

仆夫告瘁往复来，行人多向黄金台。晚月晨星竞驰逐，三万六千双转毂。

车遥遥，驽马骄。侬家家近白蘋浦，几时归去乘吴舠。

作者简介：清江苏常熟人，字蘋南。蒋廷锡妹，王图炜妻。花鸟得马荃法，兼学恽派。工书精奕。有《清芬阁集》。